**DĖL LĖŠŲ BENDRUOMENINEI VEIKLAI STIPRINTI ROKIŠKIO RAJONO SAVIVALDYBĖS PROJEKTAMS PASKIRSTYMO PATVIRTINIMO**

2024 m. gegužės 16 d. Nr. AV-316

Rokiškis

Vadovaudamasis Nevyriausybinių organizacijų ir bendruomeninės veiklos stiprinimo 2023–2025 metų veiksmų plano įgyvendinimo 2.1.1.1 priemonės „Stiprinti bendruomeninę veiklą savivaldybėse“ įgyvendinimo Rokiškio rajono savivaldybėje aprašu, patvirtintu Rokiškio rajono savivaldybės mero 2023 m. gegužės 8 d. potvarkiu Nr. MV – 55 (aktualia redakcija), atsižvelgdamas į komisijos projektams vertinti pagal priemonę ,,Stiprinti bendruomeninę veiklą savivaldybėse“ posėdžio 2024 m. balandžio 29 d. protokolą Nr. 2.:

1. T v i r t i n u lėšų bendruomeninei veiklai stiprinti Rokiškio rajono savivaldybės projektams įgyvendinti paskirstymą (pridedama).

2. N u r o d a u lėšų gavėjams vykdyti valstybės biudžeto lėšų finansinę apskaitą ir lėšas naudoti pagal tikslinę paskirtį.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas

Zita Juodelienė